als_Latn dik_Latn sag_Latn
Asport – Manchester City shfaq interes për kapitenin e Liverpoolit Steven Gerrard. Vetë tekniku i bluve të Manchesterit, Manuel Pellegrini tregoi interesimin e tij për 34 vjecarin Gerrard duke u shprehur se “ai nuk i gjykon kurrë lojtarët për nga mosha dhe se Gerrard mund të luajë për të paktën edhe dy vite të tjera në të njëjtat nivele”.
Steven Gerrard deklaroi javën e shkuar se edhe pse kontrata e tij me Liverpoolin i përfundon në maj të 2015-ës, ai nuk ka plan të tërhiqet nga futbolli duke lënë të hapur mundësinë e një lëvizjeje në një klub tjetër.
Frank Lampard, dy vite më i vjetër se kapiteni i redsave, u transferua këtë verë nga Chelsea tek New York City, skuadër e cila e huazojë më pas tek Manchester City (deri më 31 dhjetor). Pas së paku 13 vitesh me fanellën e bluve të Londrës dhe më shumë se 700 ndeshjeve me këtë skuadër, Lampardit nuk iu besua më një ripërtëritje kontrate. Gjithsesi për të shfaqën besim klube dhe trajner të tjerë, ndër të cilët edhe Pellegrini, i cili e risolli në Premier League.
Aktualisht Lampard është i lënduar, por ai deri më tani ka zhvilluar 7 ndeshje me fanellën e City-it duke shënuar 4 gola, një pikërisht kundër Chelsea-it (1-1) dhe duke treguar se mungesa e besimit ndaj tij ishte një gabim i madh. Pikërisht me “rastin” Lampard, Pellegrini kërkon të tërheqë një tjetër kapiten të madh si Steven Gerrard.
Faktikisht Pellegrini (Manchester City) është i detyruar të shtojë lojtarët anglezë në radhët e saj si shkak i rregullave të vëna nga Federata Angleze e Futbollit por dhe për shkak të sanksioneve të vëna nga UEFA, e cila City-it, i reduktoi skuadrën e përzgjedhur për në Ligën e Kampioneve për shkak të thyerjes së Feir Play-it Financiar. Ndaj lojtarët në moshë dhe mbi të gjitha në përfundim të kontratave shihen si zgjidhja më e mirë dhe më “ekonomike”.
Ndërkohë nga Liverpool, ka reaguar tekniku Brendan Rodgers i cili është shprehur dje se për këtë çështje ka folur personalisht me Gerrardin, të cilit i ka komunikuar dëshirën e tij për ta pasur edhe më tej në skuadër. Por deri në një nënshkrim të një kontrate të re, skuadra si City kanë treguar se nuk dinë të tërhiqen.
You must be logged in to post a comment Login
als_Latn als_Latn als_Latn als_Latn als_Latn als_Latn eng_Latn